Trygve Eriksen (1898-1969)

Trygve Eriksen (født 19. november 1898 i Bergen, død 6. juni 1969 i Bergen) var en norsk gullsmed og designer som formga noen av samtidens mest kjente og populære sølvbestikk.

Utdannelse og karrierestart 
Trygve Eriksen var bare 15 år gammel da han ble ansatt som tegner ved Tyllgardinfabrikken i hjembyen Bergen. Som nittenåring ble han tatt opp som lærling hos bergensgullsmeden Emil Høye. Senere studerte han fem år ved Bergen Håndverks- og Kunstindustriskole (BHKS). I 1927 tok han svenneprøve og mesterbrev.

Sølvvaredesigner 
Fra 1931 til 1968 var han ansatt som tegner hos sølvvareprodusenten Th. Olsens Eftf., som per 2018 bærer firmanavnet Arven. For dette firmaet formga han blant annet sølvbestikkene Anitra (1936), Konvall (1940) og Lilje (1939).

Referanser 

Norske designere
Norske gullsmeder
Personer fra Bergen kommune